Številka:

Datum: dd.mm.2024

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objektov, katerih odstranitev je nujno potrebna in v javno korist, na območju Občine Ljubno**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjih objektov:

* Plac 2, Občina Ljubno, št. stavbe: 248, parc. št. 573 (del), k. o. 923 Ljubno (št. strokovnega mnenja SM-LJBPLC2S);
* Plac 4, Občina Ljubno, št. stavbe: 249, parc. št. 571 (del), k. o. 923 Ljubno (št. strokovnega mnenja SM-LJBPLC4S);
* Plac 6, Občina Ljubno, št. stavbe: 260, parc. št. 566 (del), k. o. 923 Ljubno (št. strokovnega mnenja SM-LJBPLC6S);
* Podter 21, Občina Ljubno, št. stavbe: 452, parc. št. 663/2 (del), k. o. 923 Ljubno (št. strokovnega mnenja SM-LJBPLC4S);
* Za Ljubnico 28, Občina Ljubno, št. stavbe: 397, parc. št. 102 (del), k. o. 923 Ljubno (št. strokovnega mnenja SM-LJBZLJB28S).

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije
dr. Robert Golob
predsednik

**Utemeljitev:**

Služba Vlade Republike Slovenije za obnovo po poplavah in plazovih (v nadaljevanju: Služba) je v skladu s 151.c členom Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS; v nadaljevanju: ZIUOPZP) z javnim naznanilom na osrednjem spletnem mestu državne uprave in na krajevno običajen način razgrnila strokovna mnenja in osnutek sklepa Vlade Republike Slovenije, ki se nanaša na objekte, opredeljene v 151.a členu ZIUOPZP. Sklep je bil pripravljen na podlagi strokovnih mnenj, ki jih je pripravila na strokovnih podlagah strokovnjakov geološke in gradbene stroke Državna tehnična pisarna.

Državna tehnična pisarna izdela strokovno mnenje za določitev objektov, katerih odstranitev je nujno potrebna in v javno korist v skladu s 151.b členom ZIUOPZP. V strokovnem mnenju se po pravilih stroke ugotovijo in izkažejo razlogi za nujno odstranitev v skladu s prvim odstavkom 151.a člena ZIUOPZP.

S sklepom Vlade Republike Slovenije se v skladu s 151.c členom ZIUOPZP izkaže javna korist, s čimer se opredeli in utemelji, da je zaradi zavarovanja življenja in zdravja ljudi odstranitev objektov nujno potrebna in v javno korist. Sklep temelji na strokovnem mnenju, ki ga predhodno potrdi Svet Vlade Republike Slovenije za obnovo.

Svet Vlade Republike Slovenije za obnovo (v nadaljevanju: Svet Vlade RS za obnovo) je na podlagi 151.c člena ZIUOPZP obravnaval zgoraj omenjena strokovna mnenja, ki jih je pripravila Državna tehnična pisarna. Strokovna mnenja so bila Svetu Vlade RS za obnovo poslana dne 16. maja 2024. Vsa strokovna mnenja so bila s strani Sveta Vlade RS za obnovo potrjena dne 28. maja 2024.

Državna tehnična pisarna je v skladu s 151.b členom ZIUOPZP podala strokovno mnenje za spodaj navedene objekte, za katere strokovno ocenjuje, da obstaja visoka ogroženost zaradi zemeljskega ali hribinskega plazu kot posledice poplav in plazov ter gre za znatno poškodovan objekt, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi:

* Plac 2, Občina Ljubno, št. stavbe: 248, parc. št. 573 (del), k. o. 923 Ljubno (št. strokovnega mnenja SM-LJBPLC2S);
* Plac 4, Občina Ljubno, št. stavbe: 249, parc. št. 571 (del), k. o. 923 Ljubno (št. strokovnega mnenja SM-LJBPLC4S);
* Plac 6, Občina Ljubno, št. stavbe: 260, parc. št. 566 (del), k. o. 923 Ljubno (št. strokovnega mnenja SM-LJBPLC6S);
* Podter 21, Občina Ljubno, št. stavbe: 452, parc. št. 663/2 (del), k. o. 923 Ljubno (št. strokovnega mnenja SM-LJBPDT21S);
* Za Ljubnico 28, Občina Ljubno, št. stavbe: 397, parc. št. 102 (del), k. o. 923 Ljubno (št. strokovnega mnenja SM-LJBZLJB28S).

Obravnavani objekti na naslovu **Plac 2, Plac 4 in Pac 6** se nahajajo ob reki Ljubnici, kar predstavlja razred preostale poplavne nevarnosti. Na podlagi strokovnih izhodišč Direkcije Republike Slovenije za vode (št. 45500-25/2022–197 z dne 6. 5. 2024) z lokalnimi ukrepi (nadvišanje in ojačitev zidu) objektu ni možno zagotoviti zaščite na 100-letni pojav ob sočasni zagotovitvi odpornosti na podnebne spremembe. Z dvigom zidov bi nastal problem odtoka zalednih vod posredno problem zalednih vod. Kljub temu, da se objekt po veljavnih kartah ni na območju velike poplavne ogroženosti, predstavlja veliko nevarnost za življenja in zdravje ljudi. Za navedene objekte obstaja visoka ogroženosti zaradi poplavne nevarnosti in s tem povezano visoko nevarnosti porušitve ali znatnega poškodovanja objektov, s čimer bi lahko nastale škodljive posledice za življenje in zdravje ljudi. Objekti se nahajajo na območju preostale poplavne nevarnosti, kjer ni mogoča izvedba protipoplavne zaščite. Ugotovitev in utemeljitev, na katerem so se izkazali razlogi za nujno odstranitev objektov na podlagi visoke poplavne ali plazovite nevarnosti in s tem ogroženost življenja ali zdravja ljudi temelji na strokovnih mnenjih št. SM-LJBPLC2S, št. SM-LJBPLC6S in št. SM-LJBPLC6S z dne 15. 5. 2024. Glede na navedeno je odstranitev v javno korist.

Obravnavani objekt na naslovu **Podter 21** se nahaja ob sotočju reke Ljubnice v Savinjo. Nahaja se v razredu majhne oz. preostale poplavne nevarnosti. V neurju 4.8.2023 je bil poplavljen. Na podlagi strokovnih izhodišč Direkcije Republike Slovenije za vode (št. 45500-25/2022–197 z dne 6. 5. 2024) so celoviti protipoplavni ukrepi zaradi lege objekta tik ob Savinji neizvedljivi. Objekt je poplavno ogrožen že pri pretokih nad Q10. Obstaja tudi nevarnost erozije in zaplavljanja s plavinami. Obnova na način, da bi bila objektu zagotovljena zaščita na 100-letni pojav ob upoštevanju primerne varnostne višine ter ob sočasni zagotovitvi odpornosti na podnebne spremembe, ni mogoča. Kljub temu da se objekt po veljavnih kartah ni na območju velike poplavne ogroženosti, predstavlja veliko nevarnost za življenja in zdravje ljudi. Za navedeni objekt obstaja visoka ogroženosti zaradi poplavne nevarnosti in s tem povezano visoko nevarnosti porušitve ali znatnega poškodovanja objekta, s čimer bi lahko nastale škodljive posledice za življenje in zdravje ljudi. Objekt se nahajajo na območju preostale poplavne nevarnosti, kjer ni mogoča izvedba protipoplavne zaščite. Ugotovitev in utemeljitev, na katerem so se izkazali razlogi za nujno odstranitev objektov na podlagi visoke poplavne ali plazovite nevarnosti in s tem ogroženost življenja ali zdravja ljudi temelji na strokovnem mnenju št. SM-LJBPDT21S z dne 15. 5. 2024. Glede na navedeno je odstranitev v javno korist.

Obravnavani objekt na naslovu **Za Ljubnico 28** se nahaja ob reki Ljubnici, njegova lokacija po veljavnih poplavnih kartah sodi v razred srednje poplavne nevarnosti. V neurju 4.8.2023, je bil poplavljen. Z izvedbo ukrepov za zmanjšanje poplavne ogroženosti za obravnavani objekt, bi bistveno zmanjšali pretočni prerez Ljubnice na tem odseku in povečali ogroženost gorvodnih objektov, zato le ti niso primerni. Obnova na način, da bi bila objektu zagotovljena zaščita na 100-letni pojav ob upoštevanju primerne varnostne višine ter ob sočasni zagotovitvi odpornosti na podnebne spremembe, ni mogoča. Kljub temu, da se objekt po veljavnih kartah ni na območju velike poplavne ogroženosti, predstavlja veliko nevarnost za življenja in zdravje ljudi. navedeni objekt obstaja visoka ogroženosti zaradi poplavne nevarnosti in s tem povezano visoko nevarnosti porušitve ali znatnega poškodovanja objekta, s čimer bi lahko nastale škodljive posledice za življenje in zdravje ljudi. Objekt se nahajajo na območju preostale poplavne nevarnosti, kjer ni mogoča izvedba protipoplavne zaščite. Ugotovitev in utemeljitev, na katerem so se izkazali razlogi za nujno odstranitev objektov na podlagi visoke poplavne ali plazovite nevarnosti in s tem ogroženost življenja ali zdravja ljudi temelji na strokovnem mnenju št. SM-LJBZLJB28S z dne 10. 5. 2024. Glede na navedeno je odstranitev v javno korist.